Nariadenie Komisie (ES) č. 1877/2002
z 21. októbra 2002,
ktorým sa mení a dopĺňa nariadenie (ES) č. 1898/97 stanovujúce pravidlá uplatňovania opatrení v sektore bravčového mäsa ustanovených nariadeniami Rady (ES) č. 1727/2000, (ES) č. 2290/2000, (ES) č. 2433/2000, (ES) č. 2434/2000, (ES) č. 2435/2000 a (ES) č. 2851/2000, a zrušujú nariadenia (EHS) č. 2698/93 a (ES) č. 1590/94
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1408/2002 z 29. júla 2002 zavádzajúce koncesie vo forme colných kvót spoločenstva na určité poľnohospodárske výrobky a ustanovujúce úpravu, ako autonómne a prechodné opatrenie, niektorých poľnohospodárskych koncesií ustanovených v Európskej dohode s Maďarskom [1], najmä na jeho článok 1 ods. 3,
keďže:
(1) Nariadenie Komisie (ES) č. 1898/97 [2], naposledy zmenené a doplnené nariadením (ES) č. 1006/2001 [3], ustanovuje pravidlá uplatňovania opatrení Európskych dohôd v sektore bravčového mäsa. Malo by sa zmeniť a doplniť v súlade s ustanoveniami o výrobkoch z bravčového mäsa nariadenia (ES) č. 1408/2002, ktoré nahrádza nariadenie Rady (ES) č. 1727/2000 [4] a dopĺňa nové výrobky k výrobkom, na ktoré sa vzťahuje uvedené nariadenie.
(2) V súlade s nariadením (ES) č. 1408/2002 by sa toto nariadenie malo uplatňovať od 1. júla 2002.
(3) Opatrenia ustanovené týmto nariadením sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Nariadenie (ES) č. 1898/97 sa mení a dopĺňa takto:
1. Názov sa nahrádza takto:
"nariadenie Komisie (ES) č. 1898/97 z 29. septembra 1997 ustanovujúce pravidlá uplatňovania opatrení v sektore bravčového mäsa ustanovených v európskych dohodách s Bulharskom, Českou republikou, Slovenskom, Rumunskom, Poľskom a Maďarskom"
.
2. Príloha I.A sa nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Bude sa uplatňovať od 1. júla 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. októbra 2002